AJAKOHAST OTSE TAEVAST
Jeesus on tõesti imeline!
Ta armastab sind
ja tahab puudutada sind oma armastuse ja väega,
andes sul kogeda oma häid plaane ja kavatsusi sinu suhtes.
Ka meie suhtes.
Vahel on tunne, et ma olen Jumalale kõige kallim.
Ja me olemegi.
Kuigi me ütleme, et Jumalal ei ole lemmikuid, siis...
Vahel on siiski selline tunne.
Tere tulemast vaatama saadet "Ajakohast otse taevast"!
Oleme mingil määral vaatamas veel tagasi oma 10-tegevusaastale,
kuid suuname oma pilgu peagi ka ettepoole.
Oleme paljudes oma saadetes tänanud Jumalat kõige eest,
mida Ta on teinud ja mida Ta veel plaanib teha.
10 aastat iganädalasi telesaateid - see on olnud tõeliselt põnev
ja me oleme siiralt tänulikud nii Jeesusele kui paljudele teilegi,
kes te olete seisnud me kõrval ja palvetanud me eest.
Ilma teie ja Jumalata poleks me sellega hakkama saanud.
Koostöö on Jumala plaan.
See ei sõltu ainuüksi Jumalast, aga meist ja Jumalast üheskoos.
Me külvame ja lõikame, tehes seda, mille Jumal meile andnud
ja Jumal on see, kes paneb kasvama.
Nii see on alati olnud ja saab olema ka tulevikus.
Järgmisel nädalal aga läheb me saade eetrisse Efesosest.
Saab olema rõõm tervitada sind juba Efesose linnast,
kus räägime paljust põnevast
ja samas ehk ka mitte kõige meeldivamatest asjadest,
mis sündisid koguduse algaegadel.
On oluline meeles pidada, et kui Jeesus läks tagasi taevasse
ja jättis kogu koguduse töö oma jüngrite hoolde,
saates neile ka Püha Vaimu abiks, ilma kelleta nad poleks suutnud midagi
ega suudaks ka tänapäeval.
Kuid see oli aeg, kus evangeelium levis kõige täiega
ja järgnevate aastakümnete jooksul sündis palju erinevaid asju.
Sh evangeeliumi levik Aasiasse ehk ka tänapäeva Türki,
mille pealinnaks oli Efesos - Jumala töö keskpunkt.
Nii et sellest järgmine kord räägimegi.
Kuid täna tahaksime rääkida ja arutleda Jeesuse tegevuse üle.
Selge on see, et me vajame õpetust; vajame teoloogiat ja teadmist sellest,
mis ristiusk on ja kuhu oleme selle läbi teel.
Mis sellega kaasneb või ei kaasne; mis on normaalne, mis mitte.
Mis on need kristlikud normid
ja milline üldse on see vaimne maailm, kuhu meid on kutsutud elama.
Usun, et pöördudes Jeesuse poole, saame sellest kõigest hea pildi.
Seda siis selles mõttes,
et kui loeme evangeeliumitest Tema elu ja teenistuse kohta,
siis märkame midagi väga huvitavat
evangeeliumitele järgnevas Apostlite tegude raamatus.
Dr Luukas kirjutab seal asjadest, "millest ta on neile varem rääkinud".
Ehk siis Luukas oli juba varem kirjutanud asjadest,
mida Jeesus tegi ja õpetas.
Apostlite tegude 1 ptk 1 salmis on öeldud:
"Ma kirjutasin kõigest sellest,
mida Jeesus algusest peale tegi ja õpetas."
See tähendab seda,
et Jeesus ei lõpetanud kõike alustatut enne taevasse tagasi minekut,
vaid oli rajanud ühe hea eeskuju.
Meil on ikka kombeks öelda, et me järgime Jeesust.
Oleks lausa huvitav teada, mida kasvõi ma ise selle all mõtlen?
No sa pead siis küsima endalt!
Mida me selle all mõtleme, kui ütleme: "Jeesus, ma tahan järgida Sind."?
"Küll on imeline järgida Sind!".
Aga mida me selle all mõtleme?
Kui me nüüd hetkeks peatuks ja vaataks nii oma südamesse kui hinge.
Sa tead, et meis on seesmine inimene, mis väljendub me südames
ja me oleme ka hingeline inimene,
mis väljendub me mõistuses, tunnetes ja tahtes.
Nii et tasub küsida mõlema "osapoole" käest:
mida see tegelikult tähendab järgida Jeesust?
Usun, et esimese mõttena tuleb pähe: loe ja uuri! Kas pole?
Peame olema tänulikud nii soome kirjakeele looja eest
kui ka oma õpetaja eest.
Võib-olla su õpetaja võttis sul küll vahel tutist kinni ja oli veidi karm,
kuid samas oled ju südames siiski tänulik selle eest,
et ta sind õpetas.
Võimalik, et keegi õpetas sind juba enne kooli,
aga fakt on see, et keegi õpetas sind lugema.
Tänapäeva olukord on küll hoopis teine, kui mõni sada aasta tagasi -
me oskame lugeda, meil on raamatud ja Piiblid,
millel on mitmeid erinevaid tõlkeid.
On vanu ja igivanu tõlkeid, kui ka uusi ja uuemaid tõlkeid
ning Rahva Piibli tõlge, mida ka ma ise kasutan.
Nii et meil on võimalus lugeda Piiblit mitmel erimoel.
Tunnistame vahel uhkusega,
et meil Soomes on maailma parimad koolid,
mis tähendab seda, et soomlased oskavad ka erinevaid keeli.
Enamus soomlasi räägib muidugi soome keelt
ja osad neist oskavad ehk ka pisut rootsi keelt.
Kuid paljud oskavad ka inglise, saksa, prantsuse ja hispaania keelt.
Miks mitte siis hankida endale välismaine Piibel
ja hakata seda lugema või võrdlema oma emakeelse Piibliga.
Sest "süüdates erinevaid lampe" saab asjasse rohkem selgust ja valgust,
laiendades ja kinnitades me arusaamasid.
Lisaks sellele on meil Püha Vaim. Tänu Jumalale Püha Vaimu eest!
Me palve on: Püha Vaim, tule ja valgusta me südamesilmad.
Ava mu arusaamine, kõrvad ja südamesilmad,
et ma näeksin ja mõistaksin, kui palju head peitub Kristuses.
Nii et me ei pea elama mingit igavat ja pahkunud usuelu.
"No, jaa...muidugi ma usun Jeesusesse, kuid ma ei saa midagi, kui ma palun;
Ta ei kuule mind ja ma ei mõista midagi,
nii et ma ei taha ka minna jumalateenistustele."
Lõpp kõigele sellisele!
Meil on huvi Jeesuse vastu
ja seetõttu tahame ka rääkida Temast ning Tema tegudest.
Loodetavasti sul on Piibel käepärast,
nii et avame selle Markuse evangeeliumist,
et jälgida Jeesuse tegevust algusaegadel.
Jeesus tegi muidugi palju enamat ja ütles ju Johanneski Ta kohta,
et kui panna kirja kõik see, mida Jeesus tegi,
ei mahutaks seda ka kogu maailma raamatud mitte.
Seda kõike oli nii palju.
Lisaks sellele jätkus Jeesuse töö ju koguduse kaudu,
mida omakorda on olnud 2000 aastat,
nii et seda on ikka väga palju, mida Jeesus on jõudnud korda saata
ja me peame sellest taas kinni haarama,
sest muidu võib me usuelu muutuda liiga kuivaks
ja see pole Jumala tahe.
Sest Jumal tahab anda meile toidust... - ....ja kõike ülirohkesti.
Just, mis tähendab seda, et enam kui me vajamegi.
Selle üle võib lausa arutleda,
kas Jeesus tahab anda meile vaid seda, mida me vajame
ja kas me oleme rahul vaid sellega, kui saame seda, mida vajame.
"Oh, mulle piisab, kui vaid mu vajadused on kaetud."
"Ei ma vaja midagi enamat!"
Ei! Jah, me oleme tänulikud selle kõige eest,
aga samas ütleme ka Jumalale:
"Me vajame seda ülirohkust, et jagada seda ka oma naabriga."
Nii et see Paavo sealt Saarijärvelt mõistis seda põhimõtet,
et kuigi me enda vajadused on kaetud - kõht on täis ja meel on hea,
vajame me midagi ka naabri jaoks, sest tal ei lähe nii hästi
ja seetõttu tahame aidata teda sellest rohkest, mis meile antud.
Me vaatame Luuka 4 peatükki, kuid enne seda pisut Luuka 3 ptk'st,
kus on juttu Jeesuse põlvnemisest ja enne seda veel Tema ristimisest.
Sellest, kuidas Jeesus lasi end Ristija Johannesel ristida
ja kuidas taevas avanes ning Jumal ütles, et see on Tema Poeg.
Ühtlasi langes Püha Vaim tuvi näol Tema peale.
Nii et meil on väga selge pilt Jumala Kolmainsusest -
Poeg siin maa peal, Vaim tuvi näol ja Isa, kes kõneles taevast.
Nii et kõik rõõmustasid Jeesuse sarnase pühendumise üle.
Kuid nüüd siis Luuka 4 ptk, kus on öeldud,
et Jeesus aeti peale seda kõrbe ja Ta oli täis Püha Vaimu.
Ta ei olnud täis Püha Vaimu alles siis, kui Ta kõrbest välja tuli,
vaid juba siis, kui sinna sisenes.
Sina, kes sa Piiblit ehk lähemalt tead, oled ka kursis,
et Jeesuse kõrbe sisenedes tuli Saatan Teda kiusama.
Kiusama Tema vaimu, hinge ja ihu,
püüdes ahvatleda Jeesust astuma välja oma kutsumisest,
mille Jumal oli Talle andnud.
Kuid Jeesus seisab Kuradile vastu.
Usun, et meilgi on selleks võimas abi Püha Vaimu näol.
Jeesus oli Jumala Poeg, aga samas ka inimese poeg,
mis tähendab, et Jeesusel oli igati võimalus langeda.
Kuid Ta pidas kiusatustele vastu ja Jumala Vaim tuli Talle appi,
nii et Ta võitis need kiusatused seal kõrbes.
"Ja kui kurat kogu kiusamise oli lõpetanud,
jättis ta Jeesuse mõneks ajaks rahule." Luuka 4:13
Luuka 4:14 "Jeesus tuli Vaimu väes tagasi Galileasse
ja kuuldus temast levis kogu ümbruskonda.
Ja ta õpetas nende sünagoogides, ja kõik austasid teda."
Jeesus. Jeesus õpetas.
Kui ka sina lähed jumalateenistusele, siis palveta oma pastori pärast
või jutlustaja pärast, kes kõneleb.
Isegi, kui tegu on külalisjutlustajaga, siis palu hoolega ta eest,
et ta võiks hoida Jeesuse ligi ja anda edasi Jumala mõtteid ning sõnu,
nii et inimesed mõistaksid neid.
Palu, et Jumala vägi oleks seal ja Tema Sõna muutuks eluks ja leivaks,
et inimesed saaks toidetud ja jaksaks edasi minna.
Jeesus õpetas sünagoogides ja rahvas otsekui plaksutas Talle,
elades kaasa: "Jeesus, Jeesus!"
Andku Jumal meile armu, et meiski taastuks see innukus Jeesusest.
Sest rääkides Jeesuse tegudest,
ei vajagi me suurt palju enamat kui vaid innukust.
Just. Tehes seda, mida Jeesus tegi, sellest juba piisab.
Jeesus läks muide sünagoogi.
Luuka 4:16 on öeldud:
"Jeesus tuli ka Naatsaretti, kus ta oli üles kasvanud,
ja läks oma harjumust mööda hingamispäeval sünagoogi."
Harjumust mööda.
Arenda sinagi endas harjumust minna sünagoogi
ehk siis jumalateenistusele.
Kristlikus kogukonnas on koguduse hooneid
ja kirikuid, mida osad kutsuvad ka templiteks.
Kuid arenda sinagi seda head harjumust käia seal,
sest häid harjumusi läheb hädasti vaja.
Paulus ütleb, et halb seltskond hävitab head harjumused.
Nii on, mistõttu usu nüüd ka Hakani ja Pia juttu.
Vahel, kui sattume valesse seltskonda, kus inimesed ei taha järgida Jeesust,
ei taha alistuda Jeesusele või lugeda Jumala Sõna;
kes elavad pinnapealset ja ilmalikku elu, öeldes:
"Ei meie sinna jumalateenistusele või palvekoosolekule lähe!"
"Meil muudki teha! Auto vajab putitamist jms. lood."
"Las pastorid ise paluvad, nad saavad ju palkagi selle eest!"
Tead, mis? Kui sina liigud sellises seltskonnas,
siis lõpeta igasugused suhted nendega.
Ütle, et jääd aastaks-paariks kõrvale, kuna nad kisuvad sind maha.
Olen ikka öelnud, et:
veeda aega nendega, kes sinu meelest sinust paremini palvetavad.
Ole nendega, kes armastavad nii inimesi kui Jeesust.
Ole nendega, kes pakuvad süüa, kandes hoolt vaeste ja näljaste eest.
Ole nendega, kes on hoolikad oma asjade ja tegude suhtes,
sest olles kõigi nendega, hakkab see sulle endalegi külge.
Ja kui su pastor vajab abi või kogudusse tuleb külalisjutlustaja,
siis aita neid! Sõiduta neid ringi, mine neile lennujaama vastu jne.
Ära ehk liialt palju lobise, aga olgu su südamepalve midagi sellist:
"Issand, tahan ka saada osa sellest,
mida see mees või naine omab."
Nii et viibi õiges seltskonnas.
Jeesus läks sünagoogi ja hakkas lugema Jesaja kirja,
kust leidis koha, mis ütleb:
Issanda Vaim on minu peal, seepärast on ta mind salvinud.
Ta on mind läkitanud kuulutama vaestele rõõmusõnumit."
Ehk siis - Ta on võidnud mind kuulutama rõõmusõnumit vaestele.
See vaesus võib tähendada nii vaimset, hingelist kui majanduslikku vaesust -
vaesust ükskõik, millisel tasandil.
Jeesusel on häid sõnumeid neile.
"Kuulutama vangidele vabakslaskmist."
Me kõik teame, millest jutt käib.
Me isegi oleme vahel kui vangid, olles seespidi aheldatud.
Meil on ahelaid, mis meid seovad.
Tead isegi, et vahel on nii raske teha suu lahti ja palvetada.
Nii raske tõsta oma käed ja ülistada Jeesust.
Või siis teatud asjad, mis tõmbavad meid patu poole
ja on lihtsalt nii tugevasti juurdunud me sees.
Kuid Jeesus tuli vabastama meid, sest vaba olla on palju parem.
"Ja pimedatele nägemist." Millest siin veel jutt käib?
Ta on tulnud tervendama haigeid. Jeesus on meie arst.
Me ei saa muidugi Jeesust selles osas ära kasutada,
et: "Anna mulle õige doos ravimit!", aga Ta on siiski me tervendaja.
Tahaks siinkohal tänada kõiki meie vaatajaid
nii teie palvetoe kui ka rahalise toetuse eest.
Jätkake ikka samas vaimus!
See on palju parem omada arsti oma enda kodus,
kes elab koos sinuga,
selle asemel, et käia aegajalt kusagil arsti juures.
Võime alati pöörduda Jumala poole.
Just. Ja rääkida Talle millest iganes,
teades, et kui Tema määrab diagnoosi, on see ka õige.
Nii et täiendavate analüüside tegemine pole enam vajalik.
"Laskma vabadusse rõhutuid, kuulutama Issanda meelepärast aastat.”
See oli Jeesuse teenistuse algus, kus Ta selgitas rahvale,
miks Ta üldse on tulnud.
Ühes teises piiblisalmis ütleb Ta,
et Inimese Poeg on tulnud otsima ja päästma seda, mis kadunud.
Otsima ja päästma - mõlema jaoks on oma aeg.
On otsimise aeg, kus Jumal otsib meid ja meie Teda, kuuldes Tema häält.
Ta kutsub meid ja sina, kes vaatad meid just praegu,
tead ja koged, et Ta kutsub ka sind just praegu.
See pole mingi juhus, et meid vaatad.
Et sattusid vaid juhuslikult mingi kummalise TV7 peale
ja kuuled siin nüüd mingit saadet.
Ei! Jumal ise juhtis sind ja puudutab sind,
kuna Ta otsib sind ja kõnetab sind väga selgelt.
Ja korraga sa koged üht puudutust enda sisemuses,
kuna Jumal kutsub sind ja tahab, et astuksid Tema riiki.
Kui sa Tema häält kuuled, siis ära paaduta oma südant,
vaid ütle: "Aitäh, Jeesus, et mind kutsud."
"Ma tahan tulla ja alistuda ning anda oma elu Sulle."
Nii see Jeesuse tegevus algas.
Ja kui Ta siis jätkas õpetusega meie elude kohta;
meie suhete kohta nii Jumala -kui inimestega,
on Luuka 4:31-32 öeldud:
"Jeesus tuli alla Kapernauma, Galilea linna,
ja õpetas neid hingamispäeviti.
Ja nad olid vapustatud tema õpetusest, sest tema sõnal oli meelevald."
Rahvas märkas, et Jeesus on eriline.
Ta ei ole vaid keegi suvaline kuju,
kes jagab nendega ühist õpetust ja käsuseadust,
vaid Ta on täis nii tõde kui armu.
Ta tahab aidata ja päästa meid, andes andeks kõik me patud.
Ja rahvas asus Teda järgima.
Võid saate lõppedes ise kõigest veel lähemalt lugeda,
aga seal on juttu ka sellest, kuidas Jeesus kutsus oma jüngrid
ja tervendas pidalitõbise,
mispeale "kuuldus temast levis kõigisse ümbruskonna paikadesse."
Jeesus tegi asju, mis hämmastas rahvast ja nad küsisid:
"Kes Ta selline on? Kuidas Ta nii erilisi asju teeb?"
Vahel Ta sõi ja jõi koos rahvaga, veetes mõnusalt aega nendega.
Usun, et see on hea vihje ka pastoritele ja jumalariigi töölistele
korraldamaks enam selliseid üritusi, kus jagada toidust ja täita vajadusi,
aga eelkõige lihtsalt olla koos inimestega;
istuda maha ja süüa koos nendega.
Söömise käigus avanevad imelisel moel ka südamed.
Nii et rahvas pani imeks, et Jeesus niimoodi sõi ja jõi;
et jah, Ta küll palvetas, aga samas ei paastunud liiga tihti...
Ta oli täielik müstika ja samas Jumala au kandja.
Nad nägid seda taevast au, mis oli päästeks paljudele.
Tead, mis? Jeesus on see sama eile, täna ja igavesti
ja siinkohal tahame rõhutada, et Ta on sama ka just praegu.
Ta on ehk nii eriline, et sa isegi ei mõista veel seda,
aga samas sa tajud, et Ta on ehe ja õige
ja näeb inimese sisemusse.
Ta ei taha sind kuidagi petta või siduda mingi usulise süsteemiga,
millest iial pole enam väljapääsu. Ei!
Ta tahab tuua elu, öeldes: siin on leib ja jook;
siin on sõnum, mis muudab nii su sisemuse
kui seejärel ka su välise olemise ja käitumise.
Kuidas oleks, kui palvetaks koos
ja ütleks erilisele ja erakordsele Jeesusele:
"Ma vajan Sind ja tahan, et tuleksid elama ka minu südamesse."
Seetõttu korda see väike palve koos Piaga minu järel:
Jeesus,
aitäh, et võisin kuulda Sinust.
Ma ei mõista kõike,
aga üht ma mõistan,
Sa oled patuste sõber
ja minu sõber.
Issand Jeesus,
ma alistun Sulle.
Tule mu ellu.
Kogen, kuidas Sa kutsud mind.
Olen seda kuulnud
ja kogenud
ja nüüd Jeesus
tahan alistuda Sulle.
Päästa mind,
andesta kõik mu patud,
lase mul sündida vaimselt uuesti,
et minust võiks saada Jumala laps.
Aitäh Sulle, Jeesus.
Kui palusid seda palvet just praegu, siis Jeesus kuulis seda.
Ta tuli su südamesse,
Tema ristil valatud veri puhastab su südame
ja sa saad puhta südametunnistuse.
Jumala Vaim tuleb su sisse ja hakkab tunnistama su sees,
et sinagi oled Jumala laps.
Ole õnnistatud ja võta meiega ka ühendust.
Jumal on alustanud imelist tööd su sees ja su elus.
Näeme taas nädala pärast!
Kõike head ja olgu Jumal sinuga!
Tõlge: Anne-Ly Raukas